13. Plan for indfasning af ny daginstitution i [adresse] (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til kapacitetstilpasning i dagtilbuds 
anvisningsområde Hadsten i forbindelse med ibrugtagning af den nye daginstitution i 
[adresse] kaldet ”Børnehuset Grønnebakken”.  
Den nye daginstitution indvies august 2025. Institutionen medfører en væsentlig udvidelse af områdets 
kapacitet i både vuggestue og børnehave (48 vuggestuepladser og 80 børnehavepladser). 
For at sikre en velfungerende opstart af det nye børnehus samt opretholde tilstrækkelig kapacitet i området 
har Børn og Kultur udarbejdet et forslag til indfasning af den nye institution. 
Forslaget til tilpasning omfatter:
1.
Flytning af vuggestuepladser: De midlertidige vuggestuepladser på [adresse] i Hadsten flyttes til 
Børnehuset Grønnebakken.
2.
Nedjustering af antallet af pladser i eksisterende dagtilbud: Reduktion i antallet af børnehavepladser i 
Børnehuset Vesterskovvej samt Børnehuset Jacobine Berg.
Med forslaget lukkes den midlertidige vuggestue ”Børnehuset Vinterslevvej” pr. august 2025.  
VURDERING
Børn og Kultur vurderer, at den foreslåede indfasning og kapacitetstilpasning i anvisningsområdet Hadsten 
skaber de bedst mulige rammer for opstarten af den nye daginstitution. Ved at overflytte den nuværende 
vuggestue på [adresse] til [adresse] vil institutionen allerede fra åbningen have to 
vuggestuegruppe, hvor børnene og personalet kender hinanden. Denne kontinuitet giver et solidt grundlag 
for en tryg opstart og understøtter etableringen af både børnefællesskaber og et stærkt fagligt miljø, hvilket 
erfaringer viser er afgørende fra første dag i en ny daginstitution.
Derudover vurderer Børn og Kultur, at den planlagte kapacitetstilpasning sikrer, at der er den nødvendige 
kapacitet i anvisningsområdet Hadsten, således at antallet af pladser hverken er for stort eller for lille i 
forhold til områdets behov. Med den foreslåede tilpasning vurderes kapaciteten at være robust over for 
udsving i efterspørgslen på dagplejepladser og sikrer fleksibilitet i forhold til ændringer i antallet af børn i 
området.
ØKONOMI
Forslaget medfører en afledt driftsreduktion på netto 145.000 kr. pr. år. som følge af lukningen af 
vuggestuen på [adresse].  Det skyldes, at der med udgangspunkt i den nuværende 
ressourcetildelingsmodel kan påregnes en driftsbesparelse op til ”knæk” ved barn nr. 41, da tildelingen er 
større for barn 1-40. Derudover vil der bortfalde øvrige faste driftsudgifter til administration, it, 
legepladsvedligeholdelse, løsøreforsikring og rengøringsartikler, da disse tildeles pr. institution.
[adresse]: EMN-2024-00619
Dok-ID: 3813747
Sagsbehandler: hned
Byråd
17. december 2024  16:00
INDSTILLING
Direktøren for Børn og Kultur indstiller til Byrådet:
1.
At kapacitet i dagtilbuds anvisningsområde Hadsten tilpasses, som beskrevet.
BESLUTNING
Børne- og Skoleudvalget, 3. december 2024:
Fraværende: Ingen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag
